Държавен вестник, бр. 72, 2011 г., стр. 33

БРОЙ  72	
Д Ъ Р Ж А В Е Н  В Е С Т Н И К 	
СТР.  33  
3. Обмен на бизнес информация, участие в 
международни панаири и изложби, оказване на 
съдействие за организирането на мероприятия 
за представители на бизнеса, семинари, конфе­
ренции и симпозиуми.
4. Съдействие за повишаване на ролята на 
малкия и средния бизнес в двустранните ико­
номически отношения.
5. Сътрудничество в сферата на маркетинга, 
консултантските и експертните услуги в обла­
стите от взаимен интерес.
6. Оказване на съдействие за развитието на 
двустранната инвестиционна дейност.
7. Оказване на съдействие за откриване на 
представителства и клонове на компании на 
двете страни.
8. Стимулиране на международното сътруд­
ничество.
9. Разширяване на сътрудничеството на па­
зарите на трети страни.
10. Обмен на информация за програми и 
проекти, насърчаване на участието на предпри­
емачите в тяхната реализация.
Приложение № 3
Задачи, структура и правила за работа на Бълга­
ро-пакистанската междуправителствена комисия 
за икономическо сътрудничество
1. Задачите на Българо-пакистанската меж­
дуправителствена комисия за икономическо 
сътрудничество, наричана по-нататък „Коми­
сията“, включват:
 – разглеждане на въпросите за развитието на 
двустранните икономически отношения;
 – определяне на нови възможности за разви­
тие на двустранните икономически отношения;
 – разработване на предложения за подобрява­
не на условията за икономическо сътрудничество 
между организациите на двете страни;
 – представяне на предложения по прилага­
нето на това споразумение.
2. Комисията е съставена от представители 
на българската и на пакистанската страна.
Всяка договаряща се страна определя предсе­
дател на своята част, наричан „съпредседател“. 
Всеки съпредседател определя секретар на съ­
ответната част на Комисията.
За обсъждане на отделни въпроси Комисията 
може да създава работни групи, определяйки 
техните задачи и срокове за изпълнението им.
3. Комисията ще се съвещава най-малко 
веднъж годишно, последователно в Република 
България и Ислямска република Пакистан.
Съпредседателите се договарят относно 
свикването и дневния ред на съответното за­
седание на Комисията не по-късно от 1 месец 
предварително.
Въпроси, които не са били изрично включени 
в предварителния дневен ред, могат да бъдат 
обсъждани на заседанията на Комисията със 
съгласието на съпредседателите. 
Извънредно заседание на Комисията или на 
нейните съпредседатели може да бъде свикано 
по предложение на всеки от съпредседателите. 
На заседанията на Комисията могат да бъдат 
канени съветници и експерти.
Работният език на Комисията е английският.
За всяко заседание и проведените обсъжда­
ния се съставя протокол, който се изготвя на 
английски език.
В периода между заседанията съпредседате­
лите на Комисията или секретарите по указания 
на съпредседателите обсъждат в работен порядък 
въпроси, свързани с дейността на Комисията.
10462
МИНИСТЕРСТВО 
НА ВЪНШНИТЕ РАБОТИ
МЕМОРАНДУМ
за сътрудничество в областта на европейска­
та и евро-атлантическатa интеграция между 
правителството на Република България и 
правителството на Република Македония
(Одобрен с Решение № 648 от 31 август 2011 г. 
на Министерския съвет. В сила от 1 септем­
ври 2011 г.)
Стремейки се да насърчат по-нататъшното 
развитие на добросъседските отношения и 
да укрепят непрекъснатото сътрудничество 
в областите от взаимен интерес в сферата 
на европейската и евро-атлантическата ин­
теграция,
вземайки предвид, че Република България 
е държава – членка на Европейския съюз, и че 
стратегическата цел на Република Македония е 
да бъде присъединена към Европейския съюз,
вземайки предвид членството на Република 
България в Организацията на Северноатланти­
ческия договор (НАТО) и че стратегическата 
цел на Република Македония е да се присъ­
едини към НАТО в близко бъдеще,
вземайки предвид Договора за присъединя­
ване на Република България към Европейския 
съюз, Акта относно условията за присъеди­
няване на Република България и приспосо­
бяването към договорите, на които е бил 
основан ЕС, Споразумението за стабилизация 
и асоцииране между Република Македония и 
Европейските общности и техните държави 
членки, както и Годишната национална про­
грама на Република Македония по Плана за 
действие за членство в НАТО,
потвърждавайки отново значимостта на 
Съвместната декларация между министър-
председателя на Република България и пред­
седателя на правителството на Република 
Македония от 1999 г., служеща като основа 
за насърчаване и развитие на съвременни 
междудържавни отношения,
страните се споразумяха за следното: